Forslag til vedtak:

Retten til en verdig død tilstreber å endre begrepsbruk fra «selvmord til «fridød».

Forslaget er innsendt av Knut Adeler, som beskriver bakgrunnen for forslaget sitt i mailen skissert under:

«I flere år har jeg ergret meg over bruken av begrepet «selvmord» i forbindelse med vårt arbeide. Selvmord er sterkt relatert til mord, og derved ligger det en kriminell eim over uttrykket.

Som kjent for noen har vår internasjonale organisasjon de siste årene arbeidet med å komme frem til et annet begrep for vår virksomhet enn suicide/selvmord. Man har foreløpig landet på to alternativer. Nemlig «dignicide» som virker svært fremmed på norsk, eller «death with dignity» som er godt, men som kan bli vel langt i mange forbindelser.

Jeg mener tyskerne har funnet det rette ordet for oss. Freitod/fridød. Kort og konsist. Det impliserer frivillighet ig frihet - to vesentlige komponenter hos oss - og jeg tillater meg å foreslå overfor Årsmøtet at man vedtar å innarbeide begrepet «fridød».

Oslo, 6.februar 2017

Knut Adeler